Temeljem članka 9. st. 1. t. 3. Zakona o poljoprivredi (Narodne novine broj 118/18, 42/20, 127/20, 52/20) i članka 26. Statuta Općine Kloštar Ivanić (Glasnik Zagrebačke županije broj 13/21) Općinsko vijeće Općine Kloštar Ivanić na 5. sjednici održanoj dana 07.12.2021. g. donijelo je

**PROGRAM JAVNIH POTREBA U POLJOPRIVREDI**

**OPĆINE KLOŠTAR IVANIĆ U 2022. g.**

Članak 1.

Programom javnih potreba u poljoprivredi Općina Kloštar Ivanić, temeljem prava i obveza iz zakona i drugih propisa koji propisuju pravo i obvezuju jedinice lokalne samouprave da unapređuju poljoprivrednu djelatnost na svom području, korištenjem sredstava Proračuna osigurava uvjete za unapređenje poljoprivredne djelatnosti na svom području.

Članak 2.

Cilj ovog Programa je:

* osigurati unapređenje poljoprivredne djelatnosti u domaćinstvima kojima ista predstavlja osnovnu djelatnost i služi za ostvarivanje dohotka,
* osigurati obradivost poljoprivrednog zemljišta kroz stimuliranje obrađivanja zemljišta i u domaćinstvima kojima isto zemljište ne služi kao osnova za stjecanje dohotka već se obrađuje kao tradicijska djelatnost,
* osigurati zdravstvenu sigurnost ljudi i životinja kroz provedbu mjera veterinarske djelatnosti u domaćinstvima, poslovnim subjektima i na javnim površinama.

Članak 3.

Za realizaciju Programa javnih potreba u poljoprivredi na području Općine Kloštar Ivanić u 2022. godini osigurana su proračunska sredstva u iznosu od 1.205.000,00 kuna, a ostvarit će se kroz realizaciju potprograma:

**1.** **Sufinanciranje kontrole mliječnosti kod krava na području Općine Kloštar Ivanić**

Sufinancirat će se troškovi godišnje analize kakvoće mlijeka za svaku kravu pod obuhvatom uzgojno selekcijskog rada na području Općine Kloštar Ivanić.

Za ovu namjenu planirano je 40.000,00 kuna.

**2. Subvencioniranje uzgojno-selekcijskog rada pasmine konja Hrvatski posavac i**

**Hrvatski hladnokrvnjak**

Izdvajat će se financijska sredstva za subvencioniranje uzgojno-selekcijskog rada pasmine konja Hrvatski posavac i Hrvatski hladnokrvnjak, za uzgojno valjano grlo u sve četiri kategorije aktivnih grla (pastusi, kobile, omad i ždrebad), kao i za aplikacije mikročipa te izdavanje potvrda o vlasništvu.

Subvencionirat će se iznos od 50% iznosa ukupne cijene za uzgojno-selekcijski rad koju uzgajivač plaća SSHP, odnosno SSUUHH po aktivnom grlu.

Za ovu namjenu planirano je 9.000,00 kuna.

**3. Sufinanciranje Državne i Županijske izložbe konja izvornih i zaštićenih pasmina**

Financijska sredstva namijenjena su za održavanje ove manifestacije, za pokriće troškova veterinarskih pregleda, dezinfekcije i utovara, izdavanje popratnica, troškove prijevoza i naknada po grlu, zaprezi i drugo – matičnim veterinarskim stanicama, prema pripadnostima uzgajivača odnosno grla.

Za ovu namjenu planirano je 120.000,00 kuna.

**4. Subvencioniranje premije osiguranja u poljoprivredi**

Subvencionira se premija osiguranja u poljoprivredi za usjeve, višegodišnje nasade, sadnog i sjemenskog materijala, povrće, cvijeće, plastenike i staklenike, rasplodne stoke i koka nesilica i dr. u visini 25% od ugovorene premije osiguranja do iznosa od 5.000,00 kn po poljoprivrednom gospodarstvu, koje udovoljava traženim uvjetima.

Za ovu namjenu planirano je 40.000,00 kuna.

**5. Sufinanciranje stručnog osposobljavanja u poljoprivredi**

Edukacija poljoprivrednih proizvođača u funkciji je obrazovanja poljoprivrednih proizvođača sudjelovanjem na stručnim predavanjima o pojedinim djelatnostima, odnosno granama poljoprivrede s ciljem da poljoprivredni proizvođači koji se bave poljoprivredom kao osnovnom djelatnošću steknu nova znanja, te se upoznaju s novinama koje moraju usvojiti zbog ulaska Republike Hrvatske u EU.

Za ovu namjenu planirano je 11.000,00 kuna.

**6. Izdvajanje financijskih sredstava poljoprivrednim udrugama**

Sredstva će se izdvajati za rad raznih poljoprivrednih udruga po odluci Općinskog načelnika, a na prijedlog Fonda za poljoprivredu sukladno zakonskim i podzakonskim propisima.

Za ovu namjenu planirano je 20.000,00 kuna.

**7. Financiranje (kreditiranje) proljetne sjetve**

Novčana sredstva plasirat će se ovlaštenom distributeru poljoprivrednog repromaterijala izabranom na temelju javnog natječaja. Obiteljska poljoprivredna gospodarstva s područja Općine Kloštar Ivanić kao korisnici kredita isti mogu realizirati kod odabranog distributera.

Novčana sredstva plasirat će se odabranom distributeru na temelju predbilježbi zainteresiranih OPG.

Odabrani distributer za plasirana novčana sredstva plaća kamatu u visini eskontne stope HNB.

Za ovu namjenu planirano je 500.000,00 kuna.

**8. Održavanje poljoprivredne infrastrukture**

Novčana sredstva izdvajaju se za potrebe izgradnje makadamskih izlaza poljskih putova na asfaltirane ceste i održavanje istih (navozom i planiranjem kamena i drugog materijala).

Za ovu namjenu planirano je 100.000,00 kuna.

**9. Sufinanciranje troškova umjetnog osjemenjivanja krava plotkinja na području Općine Kloštar Ivanić**

Sufinancirat će se troškovi umjetnog osjemenjivanja po jednoj osjemenjenoj kravi plotkinji odnosno junici.

Za ovu namjenu planirano je 24.000,00 kuna.

**10. Sufinanciranje troškova umjetnog osjemenjivanja krmača na području Općine Kloštar Ivanić**

Sufinancirat će se troškovi umjetnog osjemenjivanja po jednoj krmači.

Za ovu namjenu planirano je 30.000,00 kuna.

**11. Financiranje dijagnostike tj. ultrazvuka krava nakon trećeg pripusta**

Financirat će se dijagnostika tj. ultrazvuk krava za bređost nakon trećeg pripusta (100% troška).

Za ovu namjenu planirano je 4.000,00 kuna.

**12. Održavanje vage na sajmu**

Financirat će se održavanje vage na sajmu.

Za ovu namjenu planirano je 5.000,00 kuna.

**13. Sufinanciranje kupnje sjemena djeteline i DTS za sjetvu na području Općine Kloštar Ivanić**

Sufinancirat će se 90% troškova kupnje sjemena djeteline i DTS za sjetvu na području Općine Kloštar Ivanić.

Za ovu namjenu planirano je 30.000,00 kuna.

**14. Sufinanciranje ranog utvrđivanja bređosti krava na području Općine Kloštar Ivanić**

Sufinancirat će se 50% troškova utvrđivanja bređosti kod krava na području Općine Kloštar Ivanić.

Za ovu namjenu planirano je 1.000,00 kuna.

**15. Sufinanciranje markica za telad na području Općine Kloštar Ivanić**

Sufinancirat će se 50% troškova markica za telad na području Općine Kloštar Ivanić.

Za ovu namjenu planirano je 6.000,00 kuna.

**16. Priprema i provođenje natječaja raspolaganja poljoprivrednim zemljištem u vlasništvu RH na području Općine Kloštar Ivanić**

Financirat će se usluga pripreme i provođenja natječaja raspolaganja poljoprivrednim zemljištem u vlasništvu RH na području Općine Kloštar Ivanić.

Za ovu namjenu planirano je 15.000,00 kuna.

**17. Financijska sredstva za ublažavanje posljedica od prirodnih nepogoda**

Novčana sredstva za ublažavanje posljedica od prirodnih nepogoda po Odluci Vlade RH.

Za ovu namjenu planirano je 250.000,00 kuna.

REKAPITULACIJA:

|  |  |  |
| --- | --- | --- |
|  | **POTREBNA SREDSTVA** | **IZNOS**  **(u kunama)** |
| 1. | Sufinanciranje kontrole mliječnosti kod krava na području Općine Kloštar Ivanić | 40.000,00 |
| 2. | Subvencioniranje uzgojno-selekcijskog rada pasmine konja Hrvatski posavac i Hrvatski hladnokrvnjak | 9.000,00 |
| 3. | Sufinanciranje Državne i Županijske izložbe konja izvornih i zaštićenih pasmina | 120.000,00 |
| 4. | Subvencioniranje premije osiguranja u poljoprivredi | 40.000,00 |
| 5. | Sufinanciranje stručnog osposobljavanja u poljoprivredi | 11.000,00 |
| 6. | Izdvajanje financijskih sredstava poljoprivrednim udrugama | 20.000,00 |
| 7. | Financiranje (kreditiranje) proljetne sjetve | 500.000,00 |
| 8. | Održavanje poljoprivredne infrastrukture | 100.000,00 |
| 9. | Sufinanciranje troškova umjetnog osjemenjivanja krava plotkinja na području Općine Kloštar Ivanić | 24.000,00 |
| 10. | Sufinanciranje troškova umjetnog osjemenjivanja krmača na području Općine Kloštar Ivanić | 30.000,00 |
| 11. | Financiranje dijagnostike tj. ultrazvuka krava za bređost nakon trećeg pripusta | 4.000,00 |
| 12. | Održavanje vage na sajmu | 5.000,00 |
| 13. | Sufinanciranje kupnje sjemena djeteline i DTS za sjetvu na području Općine Kloštar Ivanić | 30.000,00 |
| 14. | Sufinanciranje ranog utvrđivanja bređosti krava na području Općine Kloštar Ivanić | 1.000,00 |
| 15. | Sufinanciranje markica za telad na području Općine Kloštar Ivanić | 6.000,00 |
| 16. | Priprema i provođenje natječaja raspolaganja poljoprivrednim zemljištem u vlasništvu RH na području Općine Kloštar Ivanić | 15.000,00 |
| 17. | Financijska sredstva za ublažavanje posljedica od prirodnih nepogoda | 250.000,00 |
|  | **UKUPNO:** | **1.205.000,00** |

Članak 4.

Navedeni potprogrami financirat će se iz prihoda Proračuna Općine Kloštar Ivanić za 2022. godinu na slijedeći način:

|  |  |  |
| --- | --- | --- |
|  | **OPIS** | **IZNOS**  **(u kunama)** |
| 1. | Sredstva od povrat zajmova proljetne sjetve | 500.000,00 |
| 2. | Sredstva od zakup DPZ-a , općinskog zemljišta i korištenja DPZ-a | 210.000,00 |
| 3. | Sredstva od Prodaje DPZ-a | 95.000,00 |
| 4. | Sredstva od Zagrebačke županije | 45.000,00 |
| 5. | Eskontne i zatezne kamate na ime zajma | 5.000,00 |
| 6. | Prihodi od poreza | 100.000,00 |
| 7. | Sredstva iz proračuna RH | 250.000,00 |
|  | **UKUPNO** | **1.205.000,00** |

Članak 5.

Ovaj Program ostvarivat će se tijekom cijele kalendarske 2022. godine.

Članak 6.

Za realizaciju Programa odgovoran je Općinski načelnik Općine Kloštar Ivanić.

Program čini sastavni dio Proračuna Općine Kloštar Ivanić za 2022. godinu.

Članak 7.

Programa javnih potreba u poljoprivredi Općine Kloštar Ivanić u 2022. godini stupa na snagu 01. siječnja 2022. godine, a objavit će se u „Glasniku Zagrebačke županije“.

KLASA: 320-01/21-01/07

URBROJ: 238/14-01-21-2

Kloštar Ivanić, 07.12.2021.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Krešimir Bunjevac