Na temelju članaka 86. i 113. Zakona o prostornom uređenju (NN 153/13, 65/17, 114/18 i 39/19; u daljnjem tekstu ZPU) i članka 26. Statuta Općine Kloštar Ivanić (Glasnik Zagrebačke županije broj 13/2021), po prethodno pribavljenom mišljenju Upravnog odjela za prostorno uređenje, gradnju i zaštitu okoliša, Odsjeka za zaštitu okoliša Zagrebačke županije (KLASA: 351-03/21-03/22; URBROJ: 238/1-18-02/2-21-8 od 27. listopada 2021.) danom temeljem članka 86. stavka 3. Zakona o prostornom uređenju i članka 66. stavka 1. Zakona o zaštiti okoliša temeljem koje je Općinski načelnik donio Odluku da za plan nije potrebno provoditi stratešku procjenu utjecaja na okoliš (KLASA: 350-02/21-01/02; URBROJ: 238/14-02-21-19 od 4. studenog 2021.) Općinsko vijeće Općine Kloštar Ivanić na 5. sjednici održanoj dana 07.12.2021. godine donijelo je

# ODLUKU

**o izradi V. izmjena i dopuna Prostornog plana uređenja Općine Kloštar Ivanić**

**1. Pravna osnova za izradu i donošenje plana**

Općina Kloštar Ivanić pristupa izradi izmjena i dopuna Prostornog plana uređenja Općine (u daljnjem tekstu PPUO) temeljem članka 86. ZPU).

Izmjene PPUO će se izraditi i donijeti u skladu sa ZPU, Pravilnikom o sadržaju, mjerilima kartografskih prikaza, obveznim prostornim pokazateljima i standardu eleborata prostornih planova (NN 106/98, 39/04, 45/04 i 163/04) te drugim propisima iz područja prostornog uređenja.

Prostorni plana uređenja Općine donesen je 2005. godine i objavljen u Glasniku Zagrebačke županije broj 19/2005.

I. izmjene i dopune PPUO donesene su 2008. godine i objavljene u Glasniku Zagrebačke županije broj 1/2009.

II. izmjene i dopune PPUO donesene su 2012. godine i objavljene u Glasniku Zagrebačke županije broj 26/2012.

III. izmjene i dopune PPUO donesene su 2014. godine i objavljene u Glasniku Zagrebačke županije broj 21/2014.

IV. izmjene i dopune PPUO donesene su 2016. godine i objavljene u Glasniku Zagrebačke županije broj 27/2016.

Ovom odlukom utvrđuju se polazišta i ciljevi temeljem kojih će se izraditi i donijeti V. izmjene i dopune PPUO.

**2. Obuhvat plana**

Granica obuhvata izmjena i dopuna PPUO donose se za područje unutar uhvaćene zakonom utvrđene granice općine Kloštar Ivanić.

**3. Ocjena stanja u obuhvatu plana**

Područje općine Kloštar Ivanić pretežito je ruralnog karaktera. Dominira središnje naselje Kloštar Ivanić u kojem su koncentrirani javni i drugi sadržaji, dok ostala naselja na području Općine stagniraju u razvoju. Povoljan prometni položaj, relativno dobra infrastrukturna opremljenost i niska cijena građevinskog zemljišta dovele su do povećanog interesa za gospodarska i druga ulaganja na području Općine.

**4. Ciljevi i programska polazišta prostornog plana**

Pristupanjem Republike Hrvatske Europskoj uniji značajno su izmijenjeni opći razvojni ciljevi koji se sada temelje na odgovornoj politici korištenja prostora i implementaciji konkretnih mjera kojima se nastoji unaprijediti stanje u prostoru. Otvorene su i mogućnosti financiranja prikladnih projekata sredstvima EU fondova. Planska rješenja temeljiti će se na istraživanju, optimiziranju, osmišljavanju i lociranju projekata koji osiguravaju razvoj konkurentnog i održivog gospodarstva, poboljšanje kvalitete javnih usluga, uvođenje novih naprednih tehnologija te očuvanje i zaštitu okoliša..

**5. Popis potrebnih stručnih podloga za izradu plana**

Za izradu plana nisu potrebne posebne stručne podloge.

**6. Način pribavljanja stručnih rješenja**

Stručna rješenja izmjena i dopuna PPUO izradit će stručni izrađivač plana.

**7. Način pribavljanja katastarskih planova potrebnih za izradu plana**

Za izradu plana koristit će se topografski planovi, osnovna državna karta i katastarski planovi na kojima su izrađene III. izmjene i dopune PPUO.

**8. Popis javnopravnih tijela određenih posebnim propisima, koja daju zahtjeve za izradu prostornog plana iz područja svog djelokruga, te drugih sudionika, koji će sudjelovati u izradi prostornog plana**

U izradi plana sudjelovat će sljedeća javnopravna tijela:

1. Zagrebačka županija, Županijski zavod za prostorno uređenje, Ulica Ivana Rendića 32, 10000 Zagreb
2. Zagrebačka županija, Upravni odjel za prostorno uređenje, gradnju i zaštitu okoliša  
   Odsjek za prostorno uređenje i gradnju; ispostava u Ivanić Gradu, Trg Vladimira Nazora 1, Ivanić Grad
3. Zagrebačka županija, Županijska uprava za ceste, Remetinečka 3, 10000 Zagreb
4. Ministarstvo poljoprivrede, uprava za poljoprivredno zemljište, Ulica Grada Vukovara 78, 10000 Zagreb
5. Ministarstvo poljoprivrede, uprava šumarstva, lovstva i drvne industrije; Ulica Grada Vukovara 78, 10000 Zagreb
6. Ministarstvo kulture, Konzervatorski odjel u Zagrebu, Mesnička 49, 10000 Zagreb
7. Ministarstvo obrane; Uprava za materijalne resurse; Trg kralja Petra Krešimira IV 1; 10 000 Zagreb
8. Hrvatske ceste; Odjel projektiranja i razvoja; Vončinina 3, 10000 Zagreb
9. HŽ infrastruktura; Antuna Mihanovića 12; 10000 Zagreb
10. Hrvatske vode; VGO za srednju i donju Savu; Ulica grada Vukovara 220; 10000 Zagreb
11. Vodoopskrba i odvodnja zagrebačke županije, Koledovčina ul. 1 broj 10, 10000, Zagreb
12. HEP Operator distribucijskog sustava; Elektra Križ; Trg sv. Križa 7; 10314 Križ
13. Hrvatski operator prijenosnog sustava, Kupska 4, 10000 Zagreb
14. Hrvatska agencija za mrežne djelatnosti, R.F. Mihanovića 9, 10000 Zagreb
15. Plinacro, Savska 88a, 10000 Zagreb
16. MUP PU Zagrebačka; Sektor upravnih inspekcijskih i poslova civilne zaštite; Inspektorat unutarnjih poslova; Petrinjska 30; 10000 Zagreb
17. MUP, Ravnateljstvo civilne zaštite, Nehajska 5, 10000 Zagreb
18. Jadranski Naftovod d.d.; Sektor sigurnosti i zaštite; Miramarska 24; 10000 Zagreb
19. INA d.d.; SD Istraživanje i proizvodnja nafte i plina; Sektor podrške istraživanju i proizvodnji; Avenija V. Holjevca 10; 10020 Zagreb
20. Komunalno poduzeće “Ivakop”, Savska 50, Ivanić Grad
21. „Ivaplin“; Moslavačka 13; Ivanić Grad

**9. Rokovi za izradu plana**

Sve aktivnosti i radnje u postupku izrade i donošenja plana vršit će se u skladu sa člancima 86. do 113. ZPU.

* Po donošenju odluke o izradi plana nositelj izrade će istu dostaviti Hrvatskom zavodu za prostorni razvoj, sukladno članku 86. ZPU.
* Po donošenju odluke o izradi plana nositelj izrade će dostaviti obavijest o izradi plana susjednim jednicima lokalne samouprave, sukladno članku 88. ZPU.
* Po donošenju odluke o izradi plana nositelj izrade će javnopravnim tijelima navedenim u točci 8. ove odluke uputiti zahtjev da u roku od 15 dana dostave zahtjeve, podatke, planske smjernice i propisane dokumente za izradu izmjena i dopuna plana.
* Po isteku ovog roka izrađivač će izraditi prijedlog plana za javnu raspravu i dostaviti ga nositelju izrade.
* Nositelj izrade će po primitku prijedloga plana provesti javnu raspravu u rokovima i na način propisan člancima 94. - 104. ZPU.
* Javna rasprava o prijedlogu plana objavit će se u dnevnom tisku te na mrežnim stranicama Ministarstva i Općine. (čl. 96.)
* Nositelj izrade dostavit će obavijest o javnoj raspravi javnopravnim tijelima navedenim u ovoj odluci. (čl. 97.)
* Prijedlog plana stavit će se na javni uvid u prostorijama Općine i na mrežnim stranicama Općine. (čl. 98.)
* U toku javnog uvida nositelj izrade i izrađivač održat će javno izlaganje prijedloga plana.
* Javnopravna tijela koja su dala zahtjeve za izradu plana sudjeluju u javnoj raspravi davanjem mišljenja o prihvaćanju danih zahtjeva. Ako javnopravna tijela ne dostave mišljenje u toku javne rasprave smatrat će se da su suglasna s prijedlogom plana. (čl. 101.)
* Izrađivač plana i nositelj izrade će najkasnije 15 dana nakon završetka javne rasprave izraditi izvješće o javnoj raspravi i nacrt konačnog prijedloga plana i dostaviti ga načelniku Općine radi utvrđivanja konačnog prijedloga plana.
* Nositelj izrade će konačni prijedlog plana uputiti Županijskom zavodu za prostorno uređenje radi davanja mišljenja sukladno članku 107. ZPU.
* Po dobivanju mišljenja Županijskog zavoda za prostorno uređenje nositelj izrade će uputiti konačni prijedlog plana Općinskom vijeću na donošenje, o čemu će uputiti pisanu obavijest sudionicima javne rasprave s obrazloženjem o razlozima neprihvaćanja, odnosno djelomičnog prihvaćanja njihovih prijedloga i primjedbi.

**10. Zabrana i vrijeme trajanja zabrane izdavanja akata kojima se odobravaju zahvati u prostoru, odnosno građenje, tijekom izrade i donošenja plana**

Do usvajanja izmjena i dopuna PPUO u području njegovog obuhvata odobrenja za građenje će se izdavati sukladno važećem prostornom planu uređenja općine.

**11. Izvori financiranja plana**

Izrada izmjena i dopuna plana financirat će se iz proračuna Općine Kloštar Ivanić.

**12.** Ova Odluka stupa na snagu osmi dan od dana objave u „Glasniku Zagrebačke županije“.

KLASA: 350-02/21-01/02

URBROJ:238/14-01-21-22

Kloštar Ivanić, 07.12.2021.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Krešimir Bunjevac