Temeljem članka 17., stavka 1. Zakona o sustavu civilne zaštite („Narodne Novine“ broj 82/15, 118/18, 31/20, 20/21), članka 52. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne Novine“ broj 66/21) te članka 26. Statuta Općine Kloštar Ivanić („Glasnik Zagrebačke županije“ broj 13/21) Općinsko vijeće Općine Kloštar Ivanić na 5. sjednici održanoj dana 07.12.2021. godine, donijelo je

**PLAN RAZVOJA**

**sustava civilne zaštite na području Općine Kloštar Ivanić za 2022. godinu**

**s trogodišnjim financijskim učincima**

# 1. UVOD

Člankom 17. stavak 1. Zakona o sustavu civilne zaštite („Narodne Novine“ broj 82/15, 118/18, 31/20, 20/21) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Na temelju Analize o stanju sustava civilne zaštite na području Općine Kloštar Ivanić za 2021. godinu i Smjernica za organizaciju i razvoj sustava civilne zaštite na području Općine Kloštar Ivanić za vremensko razdoblje od 2020. do 2023. godine, donosi se Plan razvoja sustava civilne zaštite na području Općine Kloštar Ivanić za 2022. godinu s financijskim učincima za trogodišnje razdoblje (u daljnjem tekstu: Plan razvoja sustava civilne zaštite).

# 2. PLANSKI DOKUMENTI

U tabeli 1. navedeni su dokumenti iz područja civilne zaštite koje je potrebno izraditi u 2022. godini.

Tablica 1: Popis dokumenata iz područja civilne zaštite koje je Općina Kloštar Ivanić u potrebi izraditi u 2022.god.

|  |  |  |  |  |  |
| --- | --- | --- | --- | --- | --- |
| **R.Br.** | **Naziv dokumenta** | **Nositelj izrade** | **Izrađivač** | **Rok izrade** | **Donosi** |
| 1. | Odluka o određivanju pravnih osoba od interesa za sustav civilne zaštite | Općinsko vijeće | Radna skupina za izradu Procjene rizika | ožujak 2022. | Općinsko vijeće |
| 2. | Odluka o imenovanju koordinatora na lokaciji | Stožer civilne zaštite | Općina | siječanj 2022. | Načelnik Stožera CZ |
| 3. | Donošenje Plana djelovanja civilne zaštite Općine | Općinski načelnik | Ovlaštena pravna osoba | 6 mjeseci od usvajanja Procjene rizika | Općinski načelnik |
| 4. | Izrada elaborata za vježbu civilne zaštite 2022. | Stožer civilne zaštite | Upravljačka skupina | 30 dana prije održavanja vježbe civilne zaštite | Općinski načelnik |
| 5. | Plan vježbi civilne zaštite Općine za 2023.god. | Općinski načelnik | Općina | prosinac 2022. | Općinski načelnik |
| 6. | Analiza stanja sustava civilne zaštite za 2022.god. | Općinsko vijeće | Općina | prosinac 2022. | Općinsko vijeće |
| 7. | Plan razvoja sustava civilne zaštite za 2023. godinu s trogodišnjim financijskim učincima | Općinsko vijeće | Općina | prosinac 2022. | Općinsko vijeće |

## 2.1. VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE

Općina Kloštar Ivanić osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite (Pravilnik o vođenju evidencije pripadnika operativnih snaga sustava civilne zaštite („Narodne Novine“ broj 75/16).

Evidencija se ustrojava za:

* za članove Stožera civilne zaštite,
* za povjerenike i zamjenike povjerenika civilne zaštite,
* za koordinatore na lokaciji
* pravne osobe od interesa za sustav civilne zaštite.

Općina Kloštar Ivanić dužna je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Zagrebačkoj županiji te u MUP – Ravnateljstvo civilne zaštite – Područni ured civilne zaštite Zagreb, sukladno Pravilniku o vođenju evidencija pripadnika operativnih snaga sustava civilne zaštite ("Narodne Novine“ broj 75/16).

Kontakt podatke (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

NOSITELJ: Općina Kloštar Ivanić

IZRAĐIVAČ: Jedinstveni upravni odjel

ROK: prosinac 2022.god.

# 3. OPERATIVNE SNAGE SUSTAVA CIVILNE ZAŠTITE

## 3.1. STOŽER CIVILNE ZAŠTITE

* Upoznati s Procjenom rizika od velikih nesreća, 2021.god.

NOSITELJ: Općina Kloštar Ivanić, Stožer cvilne zaštite

IZVRŠITELJ: načelnik Općine, načelnik Stožera civilne zaštite

ROK: lipanj 2022.god.

* Upoznati s Planom djelovanja civilne zaštite, 2022.god.

NOSITELJ: Općina Kloštar Ivanić, Stožer cvilne zaštite

IZVRŠITELJ: načelnik Općine, načelnik Stožera civilne zaštite

ROK: prosinac 2022.god.

* Pripremiti i održati vježbu operativnih snaga sustava civilne zaštite

NOSITELJ: Općina Kloštar Ivanić

IZVRŠITELJ: Stožer civilne zaštite, upravljačka skupina i operativne snage sustava civilne zaštite.

ROK: Sukladno donesenom Planu vježbi civilne zaštite

* Donošenje Odluke o imenovanju koordinatora na lokaciji

NOSITELJ: Općina Kloštar Ivanić, Stožer civilne zaštite

IZVRŠITELJ: načelnik Stožera civilne zaštite

ROK: siječanj 2022.god.

* Evidencija Stožera civilne zaštite, ažuriranje osobnih podataka

NOSITELJ: Općina Kloštar Ivanić

IZVRŠITELJ: Jedinstveni upravni odjel

ROK: kontinuirano tijekom godine

## 3.2. OPERATIVNE SNAGE VATROGASTVA

U cilju spremnosti i brzog djelovanja vatrogasna društva za 2022.god. u planu su sljedeće aktivnosti:

* kontinuirano usklađivati Plan zaštite od požara Općine,
* kontinuirano usklađivati Plan uzbunjivanja dobrovoljnih vatrogasnih društava,
* provođenje preventivnih mjera: dežurstva i ophodnje svih društava posebice u vrijeme paljenja trave, korova i „Uskrsnih krjesova“,
* opremati DVD-e u skladu s Pravilnikom o minimumu tehničke opreme i sredstava vatrogasnih postrojbi („Narodne Novine“ broj 43/95, 91/02)
* provoditi osposobljavanje i usavršavanje vatrogasnih kadrova putem teorijske nastave, praktičnim, kondicijskim i tjelesnim vježbama,
* donošenje Financijskog plana i Godišnjeg programa rada,
* provjera ispravnosti postojeće opreme i vozila te nabava nove potrebne opreme,
* Organizacija natjecanja,
* Sudjelovanje na raznim natjecanjima za sve uzraste,
* Sudjelovanje u vježbama prema Planu vježbi CZ.

NOSITELJ: operativne snage vatrogastva Općine

IZVRŠITELJ: operativne snage vatrogastva Općine

ROK: prosinac 2022.god.

## 3.3. HRVATSKI CRVENI KRIŽ – Gradsko društvo Crvenog križa Ivanić - Grad

Akcije planirane za 2022. godinu:

* Obilježavanje Svjetskog dana Crvenog križa i Crvenog polumjeseca – 8. svibnja
* Tjedan crvenog križa – od 8. do 15. svibnja
* Natjecanje mladih Hrvatskog crvenog križa – školska/općinska/gradska natjecanja u ožujku, međužupanijska natjecanja u travnju i državno natjecanje u svibnju
* Svjetski dan prve pomoći – druga subota u rujnu
* Tjedan borbe protiv tuberkoloze – od 14. do 21. rujna
* Sabirna akcija “Solidarnost na dijelu” – drugi četvrtak u listopadu
* Dan sobrovoljnih darivatelja krvi – 25. listopad
* Tjedan solidarnosti – od 8. do 15. prosinca
* Mjesec borbe protiv alkoholizma, nikozinizma i ovisnosti od drogama – od 15. studenog do 15. prosinca, s tendencijom uključivanja u aktivnosti i obilježavanje prigodnih datuma drugih organizacija s ciljevima sličnim zadaćama Hrvatskog Crvenog križa: Međunarodni dan starijih osoba – 1. listopada, Međunarodni dan volontera – 5. prosinca, Svjetski dan zdravlja – 7. travnja, Svjetski dan darivatelja krvi – 14. lipnja, Svjetski dan izbjeglica – 20. lipnja, Međunarodni dan nestalih osoba – 30. kolovoza.

Sukladno javnim ovlastima Gradsko društvo Crvenog križa Ivanić – Grad sljedeće aktivnosti:

* Provođenje zdravstveno – socijalnih programa (dobrovoljno davalaštvo krvi, prva pomoć, obiteljsko savjetovalište za psihosocijalnu pomoć i podršku “Uvijek tu”, Klub osoba s invaliditetom “Duga”, Klub osoba s dijabetesom “Za bolji život”, posudionice ortopedskih pomagala, edukacije stanovništva)
* Socijalne aktivnosti - ljetni kamp za djecu,
* Rad s mladima i volonterima (Klub mladih HCK “Dobar”, Pomoć i njega u kući, socijalne potrepštine stanovništva, biciklijade, Jumicar, provođenje mjere “Posebne obveze”, donacije, “Zaželi – sve je lakše uz ženske ruke”,
* Priprema i djelovanje u kriznim situacijama,
* Služba traženja.

Gradsko društvo Crvenog križa Ivanić - Grad sudjelovati će u vježbi civilne zaštite Općine Kloštar Ivanić.

NOSITELJ: GDCK Ivanić - Grad

IZVRŠITELJ: GDCK Ivanić - Grad

ROK: 2022.god.

## 3.4. HRVATSKA GORSKA SLUŽBA SPAŠAVANJA (HGSS) – Stanica Zagreb

HGSS je žurna javna SLUŽBA koja temeljem više zakona djeluje u području prioritetnih i neodgodivih potreba građana (sigurnost, zaštita i spašavanje ljudskih života) i koja je dužna osigurati, pripravnost, hladni pogon i raspoloživost ljudi i opreme 24 sata dnevno, 365 dana u godini, redovito održavanje znanja i sposobnosti stručnost pripadnika u vrlo zahtjevnoj, visoko rizičnoj i odgovornoj aktivnosti.

Ciljevi Programa aktivnosti HGSS – Stanica Zagreb u 2022. godini su:

* Održavanje potrebnih znanja i psihofizičkih sposobnosti pripadnika HGSS-a, kao i stavljanje njenih pripadnika u realne uvjete, kroz koje se provjerava, ali i postiže uigranost te razvija neophodan timski rad,
* Novačenje novih pripadnika gorske službe spašavanja i njihovo osposobljavanje za sve vrste akcija spašavanja,
* Razvijanje organizacijskih i drugih sposobnosti do razine preuzimanja i vođenja svih tipova akcija spašavanja,
* Osposobljavanje za usklađeno djelovanje s ostalim organizacijama i resursima u sustavu CZ Grada Zagreba, Zagrebačke županije i Republike Hrvatske te drugih javnih službi koje posredno ili neposredno sudjeluju u akcijama spašavanja,
* Obnavljanje opreme, uređenje adekvatnog prostora i voznog parka te poboljšanje uvjeta rada djelatnika na održavanju hladnog pogona,
* Aktivnosti u preventivnom djelovanje,

Sve gore navedeno potrebno je provoditi kako bi bilo moguće obavljati osnovnu djelatnost HGSS - a, a to je uspješno i učinkovito spašavanje unesrećenih građana te sprječavanje pogoršavanja njihovog psihofizičkog stanja.

Obnavljanje rashodovne, istrošene ili uništene formacijske opreme u vlasništvu Stanice Zagreb i osobne opreme spašavatelja: užad statička i dinamička, užad pomoćna, karabinieri, klinovi, spitevi i fiksevi, tehnička pomagala (koloture, blokeri, desenderi), odijela i oprema za spašavanje na vodi, sprave za spašavanje sa žičara, sprave za spašavanje s visokih stabala, GPS uređaji, akije („Čamci“ za transport unesrećenog po snijegu), marinerove, vakuum, speleo i druge nosiljke, sanitetski materijal, radiostanice i ostali elektronski uređaji, lacinski primopredajnici, baterijske svjetiljke i dr.

Isti problem je i s osobnom opremom. Potrebno je redovito vršiti zamjenu dotrajale i uništene opreme. Stanica ima u vlasništvu i u svom radu koristi opremu koja je klasični potrošni materijal. Klinovi, spitovi, pomoćna užad i sl. uglavnom se ostavljaju u stijeni i ne mogu se koristiti duže vrijeme zbog djelovanja atmosferilija na njih te postaju nesigurni, a i proizvođač garantira ograničeno vrijeme sigurnog korištenja. Isto vrijedi za potrošeni sanitetski materijal. Umjetna vlakna od kojih su napravljena užad za spašavanje s vremenom stare i razgrađuju se. Time užad s vremenom gubi svoju propisanu izdržljivost pa se svakih nekoliko godine treba mijenjati, čak i kada nije bila u uporabi. Sva ostala tehnička i osobna oprema s vremenom i čestom uporabom se haba i uništava pa tu činjenicu također treba respektirati te rashodovanu opremu redovito obnavljati, što predstavlja veliku stavku u troškovima Stanice.

Prostor i vozni park Stanice Zagreb:

* Uređenje i opremanje prostora u zgradi donje stanice stare ZET-ove Sljemenske žičare, te uređenje zgrade i njenog okoliša

Nakon više od 70 godina uspješnog dobrovoljnog volonterskog djelovanja HGSS Stanice Zagreb djelomično je riješen problem prostora u kojemu bi se odvijala normalna redovita i izvanredna aktivnost članova. U 2022. godini potrebno je do kraja riješiti pitanje uređenja prostora.

Kako bi se omogućio normalan rad, održavanje sastanaka, predavanja, školovanja članova i edukacije građana, čuvanje i održavanje opreme, zatim uredio prostor za knjižnicu i arhivu te prostor za dežurstva (mogućnost cjelodnevnog boravka i noćenja) i vježbalište, potrebno je adekvatno urediti i opremiti dobiveni prostor.

Za kvalitetno uređenje navedenog prostora potrebna su značajna sredstva, koja je moguće dobiti iz EU i drugih fondova, no tek nakon što se uredi imovinsko-pravni status zgrade. Članovi HGSS Stanice Zagreb pokrenuli su postupak kojim bi zgrada donje stanice stare žičare Sljeme prešla u vlasništvo HGSS Stanice Zagreb. Stanica Zagreb stoga intenzivno djeluje u tom smjeru.

* Nabavka vozila

Prioritet Stanice je osiguranje sredstava za nabavu pouzdanih vozila za brz i siguran pristup te prijevoz spašavatelja i unesrećenih. Stanica u vlasništvu ima jedno terensko vozilo, dva osobna vozila te jedno kombi vozilo. Potreba Stanice su zamjena terenskog vozila novim, opremljenim radio vezom, sanitetskim materijalom, opremom za spašavanje, kukom te sirenom i plavim rotirajućim svijetlom.

* Intervencije

Broj intervencija i njihovo trajanje nemoguće je planirati. Zbog toga se ovi troškovi predviđaju na bazi analize akcija spašavanja kroz prethodne godine.

Statistički intervencija traje prosječno jedan dan, mada za potrage trajanje može biti znatno duže. U nekim spašavanjima sudjeluje istovremeno više stanica, neke traju i po nekoliko dana (opsežne potrage) pa možemo reći da je broj dana na terenu dvostruko veći od broja evidentiranih intervencija.

Može s planirati oko 1000 čovjek dana na terenu, za što treba osigurati prehranu, ponekad smještaj te prijevoz i potrošni materijal. Također treba predvidjeti da će poslodavci tražiti naknadu za izostanak spašavatelja s posla u vrijeme akcije spašavanja.

Hrvatska gorska služba spašavanja (HGSS) – Stanica Zagreb sudjelovati će u vježbi civilne zaštite Općine Kloštar Ivanić.

NOSITELJ: HGSS – Stanica Zagreb

IZVRŠITELJ: HGSS – Stanica Zagreb

ROK: prosinac 2022.god.

## 3.5. POVJERENICI CIVILNE ZAŠTITE I NJIHOVI ZAMJENICI

* Upoznati s Procjenom rizika od velikih nesreća, 2021.god.

NOSITELJ: Općina Kloštar Ivanić, Stožer cvilne zaštite

IZVRŠITELJ: načelnik Općine, načelnik Stožera civilne zaštite

ROK: svibanj 2022.god.

* Upoznati s Planom djelovanja civilne zaštite, 2022.god.

NOSITELJ: Općina Kloštar Ivanić, Stožer cvilne zaštite

IZVRŠITELJ: načelnik Općine, načelnik Stožera civilne zaštite

ROK: prosinac 2022.god.

* Osposobljavanje povjerenika civilne zaštite i njihovih zamjenika

NOSITELJ: Općina Kloštar Ivanić

IZVRŠITELJ: MUP – Ravnateljstvo civilne zaštite

ROK: kontinuirano tijekom 2022.god.

* Sudjelovanje na vježbi operativnih snaga (potres)

NOSITELJ: Općina Kloštar Ivanić

IZVRŠITELJ: Stožer civilne zaštite, upravljačka skupina i operativne snage sustava civilne zaštite

ROK: Sukladno donesenom Planu vježbi civilne zaštite

* Evidencija povjerenika i zamjenika povjerenika, ažuriranje osobnih podataka

NOSITELJ: Općina Kloštar Ivanić

IZVRŠITELJ: Jedinstveni upravni odjel

ROK: kontinuirano tijekom godine

## 3.6. KOORDINATORI NA LOKACIJI

Ovisno o specifičnostima izvanrednog događaja načelnica Stožera civilne zaštite Općine Kloštar Ivanić određuje koordinatora i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

Stožer civilne zaštite Općine Kloštar Ivanić nakon zaprimanja obavijesti o velikoj nesreći ili katastrofi odmah po saznanju mobilizira Koordinatora na lokaciji i upućuje ga na mjesto incidenta prije dolaska operativnih snaga.

* Upoznati s Procjenom rizika od velikih nesreća, 2021.god.

NOSITELJ: Općina Kloštar Ivanić, Stožer cvilne zaštite

IZVRŠITELJ: načelnik Općine, načelnik Stožera civilne zaštite

ROK: svibanj 2022.god.

* Upoznati s Planom djelovanja civilne zaštite, 2022.god.

NOSITELJ: Općina Kloštar Ivanić, Stožer cvilne zaštite

IZVRŠITELJ: načelnik Općine, načelnik Stožera civilne zaštite

ROK: prosinac 2022.god.

* Sudjelovanje na vježbi operativnih snaga (potres)

NOSITELJ: Općina Kloštar Ivanić

IZVRŠITELJ: Stožer civilne zaštite, upravljačka skupina i operativne snage sustava civilne zaštite

ROK: Sukladno donesenom Planu vježbi civilne zaštite

* Evidencija koordinatora na lokaciji, ažuriranje osobnih podataka

NOSITELJ: Općina Kloštar Ivanić

IZVRŠITELJ: Jedinstveni upravni odjel

ROK: kontinuirano tijekom godine

## 3.7. PRAVNE OSOBE OD INTERESA ZA SUSTAV CIVILNE ZAŠTITE

Nakon usvajanja Procjene rizika od velikih nesreća, 2021.god., Općinsko vijeće donijeti će novu odluku o određivanju pravnih osoba od interesa za sustav civilne zaštite Općine Kloštar Ivanić, na temelju prethodne suglasnosti Područnog ureda za civilnu zaštitu Zagreb, a sukladno rezultatima Procjene rizika od velikih nesreća Općine Kloštar Ivanić 2021.god.

NOSITELJ: Općinsko vijeće, Općina

IZVRŠITELJ: Općinsko vijeće, predsjednik Vijeća

ROK: ožujak 2022.god.

Sukladno potrebi pretpostavljenog izvanrednog događaja, pravne osobe od interesa za sustav civilne zaštite Općine Kloštar Ivanić sudjeluju u vježbi civilne zaštite Općine Kloštar Ivanić.

* Upoznati s Planom djelovanja civilne zaštite, 2022.god.

NOSITELJ: Općina Kloštar Ivanić, Stožer cvilne zaštite

IZVRŠITELJ: načelnik Općine, načelnik Stožera civilne zaštite

ROK: prosinac 2022.god.

Sukladno točki 5. Pravilnika o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne Novine“ broj 66/21) pravne osobe koje su odlukom Općinskog vijeća određene od interesa za sustav civilne zaštite dužne su izraditi operativni plan civilne zaštite.

Pravne osobe operativnim planom razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran.

* Evidencija pravnih osoba od interesa za sustava civilne zaštite, ažuriranje osobnih podataka

NOSITELJ: Općina Kloštar Ivanić

IZVRŠITELJ: Jedinstveni upravni odjel

ROK: kontinuirano tijekom godine

# 4. SUSTAV UZBUNJIVANJA GRAĐANA

Cilj: uspostava sustava uzbunjivanja. U organizaciji zaštite i spašavanja u Općini, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava zaštite i spašavanja, stoga je potrebno:

* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa
* provjeriti čujnost sirena na području Općine Kloštar Ivanić.

Izvršitelji: Operateri (vlasnici objekata s opasnim tvarima), MUP – Ravnateljstvo civilne zaštite – Područni ured civilne zaštite Zagreb, operativne snage vatrogastva s područja Općine Kloštar Ivanić i Općina Kloštar Ivanić.

# 5. FINANCIRANJE SUSTAVA CIVILNE ZAŠTITE

Cilj: racionalno, funkcionalno i učinkovito djelovanje sustava civilne zaštite. Prema Zakonu o sustavu civilne zaštite („Narodne Novine“ broj 82/15, 118/18, 31/20, 20/21), izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Prema tome, u proračunu Općine Kloštar Ivanić za 2022.god., u skladu s ostalim posebnim propisima, implementirati će se sljedeće stavke:

|  |  |  |  |
| --- | --- | --- | --- |
| **Aktivnost u Proračunu Općine Kloštar Ivanić** | **Planirano 2022.** | **Projekcija 2023.** | **Projekcija 2024.** |
| Aktivnost: A100401 Osnovna djelatnost zaštite od požara (VZO) | 750.000,00 kn | 750.000,00 kn | 750.000,00 kn |
| Aktivnost: A100402 Civilna zaštita | 100.000,00 kn | 100.000,00 kn | 100.000,00 kn |
| Aktivnost: A100403 Hrvatska gorska služba spašavanja | 6.100,00 kn | 6.100,00 kn | 6.100,00 kn |
| Aktivnost: A101206, Tekuće donac. u novcu grad. druš. Crvenog križa | 40.000,00 kn | 40.000,00 kn | 40.000,00 kn |

6. ZAKLJUČAK

Donošenjem Zakona o sustavu civilne zaštite („Narodne Novine“, broj 82/15, 118/18, 31/20, 20/21) i zakonskih akata proizlaze zadaće i okvirna dinamika provođenja poslova u sustavu civilne zaštite Općine Kloštar Ivanić.

U 2022. godini pokazuje se potrebnim nastaviti aktivni rad u usklađenju i unaprjeđenju sustava civilne zaštite Općine Kloštar Ivanić i to posebice sljedećim aktivnostima:

* ažuriranje postojećih planskih dokumenata,
* osposobljavanjem i opremanjem operativnih snaga sustava civilne zaštite,
* ažuriranjem podataka o operativnim snagama u sustavu civilne zaštite,
* osiguravanjem planiranih proračunskih sredstva za organizaciju i razvoj sustava civilne zaštite.

KLASA: 810-03/21-01/03

URBROJ: 238/14-01-21-18

Kloštar Ivanić, 07.12.2021.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Krešimir Bunjevac